**Országépítők**

***Az Apák és fiaik trilógia befejező része***

*sajtóanyag*

**A Független Színház Magyarország harmadik punk operája az Országépítők ismét több generáció történetét mutatja be. Miközben sokan a cigányok zömét munkanélkülinek látják, régóta kiemelkedő szerepük** v**an a roma munkásoknak abban, hogy házak épüljenek Magyarországon. Kezdetben a vályogtégla vetés területén, később a téglagyárakban majd általában az építőiparban lett egyre fontosabb szerepük a romáknak, akik olykor identitásukhoz ragaszkodva, máskor inkább azt feladva próbáltak boldogulni. Mire juthat egy család három generáció alatt a 60-as évektől napjainkig? És mi a változás ára? Ezeket a kérdéseket vetjük fel az Apák és fiai trilógiai befejező részében az Országépítőkben, amelynek bemutatója június 30-án 19.00 órakor lesz a Füsziben (1094 Páva utca 30.).**

Volt egyszer egy téglavető cigányember meg annak a fia. A fiú szerelmes lett egy parasztlányba, és össze is házasodtak. Boldogan éltek, míg meg nem haltak? Ennél kicsit kacifántosabb a valóság. Mit érhet el egy roma fiú a 60-as évek Magyarországán, amikor a szavak szintjén mindenki egyenlő? Válhat-e belőle igazi magyar munkás? Tud-e biztonságot nyújtani és példát a gyerekei számára? Ők mit érhetnek el, és milyen áron? Az Országépítők megírását valós események és személyek inspirálták, ugyanakkor a fikciónak is bőven maradt tere. A 1960-as évek Magyarországán valóban működött sikeres cigány téglagyár, és jelenleg is élnek sikeres, dúsgazdag roma vállalkozók. Kérdés viszont, hogy milyen helyzetek, örömek és traumák határozzák meg az érintett családok életét.

Az ötven évet felölelő történet zeneiségét az eltérő korokra jellemző dallamvilág adja a szocialista munkadaloktól egészen a rapig – az előadás zenei világát Varga Dávid és Babindák István szerezte. A vályogtéglavető nagyapát és annak unokáját Szegedi Tamás alakítja, a két generáció között álló téglagyári munkás apát pedig Csányi Dávid. Nemcsók Nóra és Farkas Ramóna számos más szereplőt kelt életre: feleséget, lányt éppúgy, mint igazgatókat vagy éppen munkanélkülieket.

Bemutató: 2023. június 30. 19.00 (további előadás: július 02. 19.00)

Helyszín: Füszi, 1094 Páva utca 30.

Jegyinfó: <https://www.facebook.com/events/586662336790262>

Író-rendező: Balogh Rodrigó és Illés Márton

Szereplők: Csányi Dávid, Farkas Ramóna, Nemcsók Nóra, Szegedi Tamás

Dramaturg: Bogya Tímea Éva

Zene: Varga Dávid és Babindák István

Látvány és technika: Gyenei Péter

Rendezőasszisztens: Erhardt Márton

Az előadás kooperatív műhelymunka mentén jött létre.

„Dühösek vagyunk az apáinkra,

Dühösek vagyunk a fiainkra,

Dühösek vagyunk saját magunkra,

Erre a könyörület nélküli,

Tenyérbemászó népségre,

Akik között élnünk kell.”

További információ:

<https://independenttheater.hu/>

<https://www.facebook.com/IndependentTheaterHungary>

Illés Márton

illes.marton@independenttheater.hu

+36 20 390 7099

*Készült Az Európai Unió társfinanszírozásával. Az itt szereplő vélemények és állítások a szerző(k) álláspontját tükrözik, és nem feltétlenül egyeznek meg az Európai Unió vagy az Európai Oktatási és Kulturális Végrehajtó Ügynökség (EACEA) hivatalos álláspontjával. Sem az Európai Unió, sem az EACEA nem vonható felelősségre miattuk.*